Väikehanke kutse

Asfaltkatte uuendamine Varstu Kooli spordiväljakul

1.ÜLDSÄTTED

1.1. Käesoleva hanke eesmärgiks on leida majanduslikult kõige mõistlikuma hinnaga töö teostaja Varstu Kooli spordiväljaku asfaltkatte uuendamiseks.

1.2. Hankija: Varstu Kool Kooli 1, Varstu alevik Rõuge vald, Võrumaa 66101.

Hanke korraldamise eest vastutab direktor Aive Adler 5288150, kool@varstu.edu.ee.

1.3. Andmed objekti kohta:

Spordiväljak asub Varstu Kooli territooriumil Kooli tänav 1 (86501:003:0098) Varstu alevik, Rõuge vald, Võru maakond. Olemasolev pallimängude väljak on amortiseerunud ja läbikasvanud vana asfaltpinnasega, mõõtudega 40,25m x 20,25m. Asfaltkatte uuendamist vajame põhjusel, et olemasolevale ei ole võimalik paigaldada spordiväljakute plastikkatet. Äärekivi ei ole vajalik.

1.4. Tööde teostamist finantseerib Varstu Kool.

1.5. Pakkumus esitada lähtuvalt kulude loendis toodule (vorm 1). Eraldi tuua välja käibemaksu osa. Hinna arvutamisel peab pakkuja arvestama kõigi kaasnevate töömahtude ja kulutustega.

1.6. Hinnapakkumus tuleb esitada elektroonselt e-aadressile kool@varstu.edu.ee hiljemalt **12.september 2021.a.**

1.7. Pakkujal on õigus saada selgitusi pakkumiskutses esitatud dokumentide sisu kohta. Objektiga saab tutvuda igal tööpäeval kell 9.00 -16.00. Selgituste saamiseks pöörduda Varstu Kooli poole: Kooli 1, Varstu alevik, Rõuge vald, Võrumaa 66101, telefon 5086403 või e-post kool@varstu.edu.ee

1.8. Tööde täitmise tähtaeg on 30.oktoober 2021.a.

2. OSALEMISTINGIMUSED

2.1. Pakkuja peab omama MTR-i majandustegevusteavet tegevusalal ehitamine.

3. TÖÖDE KIRJELDUS

Töö teostamisel võtta aluseks kulude loendis (vorm 1) toodud mahud**.** Pakkujal on vajalik tutvuda objektiga kohapeal.

4.PAKKUMUSTE HINDAMINE

4.1. Pakkumuste hindamise viib läbi hindamiskomisjon.

4.2. Hankija hindab ja võrdleb kõiki pakkumusi vastavalt hankedokumentides esitatud tingimustele.

4.3. Hankija peab vajadusel pakkujatega läbirääkimisi, teatades pakkujatele läbirääkimiste aja ja läbiviimise korra. Läbirääkimist võib pidada pärast pakkumuste esitamist.

4.4. Hankijal on õigus hankelepingu sõlmimisel vähendada töömahtu sõltuvalt eraldatud rahaliste vahendite suurusest.

4.5. Hankijal on õigus valida ülejäänud jõusolevate pakkumuste hulgast uus edukas pakkumus ja see vastu võtta, kui vastuvõetud pakkumuse esitanud isik keeldub hankelepingu sõlmimisest.